Раман Мельнік не глядзіць выступы Пуціна, не парыць пра “рускі свет”, не носіць георгіеўскай стужкі. Але для мяне ён – увасабленне рускай душы, чагосьці вельмі важнага, пра што самі рускія забыліся. Уласна, георгіеўская стужка, Пуцін і “рускі свет” – гэта хісткая халабуда, таропка ўзведзеная Крамлём на трывалым фундаменце прагі для справядлівасці. На гатоўнасці загінуць за яе. Скажы Раману Мельніку, што ў Крыме крыўдзяць “нашых”, – ён пойдзе бараніць “нашых” і загіне, так і не зразумеўшы, што яго падманулі. Загіне за справядлівасць.